Legal Document

Category: 360

Text:
49. ΝΟΜΟΘΕΤ. ΔΙΑΤΑΓΜΑ υπ’ αριθ. 134 της 15/20 Σεπτ. 1973 (ΦΕΚ Α΄ 220) Περί τροποποιήσεως ενίων φορολογικών διατάξεων. Άρθρ.1.-1.Η περίπτ. α΄ της παρ. 1 του άρθρ. 7 του Ν.Δ. 3323/1955 «περί φορολογίας του εισοδήματος» καταργείται από 1 Ιουν. 1973, των περιπτ. β΄ και γ΄ αριθμουμένων εις α΄ και β΄ αντιστοίχως. Άρθρ.9.-Η δια των διατάξεων της παρ. 1 του άρθρ. 2 του Ν.Δ. 4535/1966 «περί τροποποιήσεως φορολογικών τινων διατάξεων», επιβληθείσα αύξησις, κατά ποσοστόν 40% ή 30% κατά περίπτωσιν, των υπό της περιπτ. Α΄της παρ. 1 του άρθρ. 15 του Νόμ. 2367/1953 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων», προβλεπομένων τελών κυκλοφορίας επί των πάσης κατηγορίας αυτοκινήτων οχημάτων ιδιωτικής χρήσεως, διατηρείται κατά τα αυτά ποσοστά (μέχρι και της 31ης Δεκ. 1975). Ο ανωτέρω χρονικός περιορισμός κατηργήθη δια της παρ. 2 του άρθρ. 48 Νόμ. 12/1975 (κατωτ. αριθ. 54). Άρθρ.10.-Η ισχύς των διατάξεων του παρόντος άρχεται από του Οικονομικού έτους 1974, εκτός των διατάξεων δι’ ας άλλως ορίζεται εν αυταίς. Άρθρ.2.-(Αντικαθίσταται η παρ. 2 του άρθρ. 19 Ν.Δ. 3323/1955). Άρθρ.3.-(Αντικαθίσταται η παρ. 4 του άρθρ. 45 Ν.Δ. 3323/1955). Άρθρ.4.-Αι διατάξεις του άρθρ. 1 του Ν.Δ. 1254/1972 «περί ρυθμίσεως θεμάτων αποσβέσεων, αποθεματικών και κρατήσεων, Οργανισμών, δημοσίων, δημοτικών και κοινοτικών επιχειρήσεων και εκμεταλλεύσεων» καταργούνται από 1 Ιαν. 1973. Άρθρ.5.-1.Αι διατάξεις των παρ. 3 έως και 5 του άρθρ. 19 του Ν.Δ. 72/1973 «περί τροποποιήσεως, αντικαταστάσεως και συμπληρώσεως ενίων φορολογικών διατάξεων», εφαρμόζονται και επί των τηρούντων βιβλία Β΄ Κατηγορίας του Ν.Δ. 4/1968 «περί Κώδικος Φορολογικών Στοιχείων». 2.Η ισχύς των διατάξεων της προηγουμένης παραγράφου άρχεται από της δημοσιεύσεως του παρόντος δια της Εφημερίδος της Κυβερνήσεως. Άρθρ.6.-1.(Κατηργήθη, από 1 Ιαν. 1976, δια της παρ. 4 του άρθρ. 24 Νόμ. 231/1975, τόμ. 28 σελ. 160,101). 2.Η ισχύς των διατάξεων της προηγουμένης παραγράφου άρχεται μετά 20 ημέρας από της δημοσιεύσεως του παρόντος δια της Εφημερίδος της Κυβερνήσεως. Άρθρ.7.-1.-2.(Αντικαθίσταται το εδάφ. γ΄, της περίπτ. Β΄, της παρ. 2, του άρθρ. 11 Νόμ. 2366/1953 τόμ. 28 σελ. 159). Άρθρ.8.-Από 1 Ιουν. 1973 καταργούνται αι διατάξεις: α)Του άρθρ. 3 του Νόμ. 2625/1921. β)Του άρθρ. 2 του Α.Ν. της 22 Ιαν. 1936. γ)Της παρ. 1 του άρθρ. 42 του Α.Ν. 332/1936. δ)Του άρθρ. 23 του Ν.Δ. 1298/1949. ε)Της περιπτ. α΄ της παρ. 1 του άρθρ. 17 του Νόμ. 2367/1953, και ς)Του εδαφ. β΄ της παρ. 1 του άρθρ. 82 του από 24/920/10/1958 Β.Δ/τος «περί κωδικοποιήσεως εις ενιαίον κείμενον νόμου των ισχυουσών διατάξεων περί των προσόδων των Δήμων και Κοινοτήτων».